Číslo spisu: NBS1-000-076-547

 Číslo záznamu: 100-000-446-264

 Dátum: 02.01.2023

**VYSVETLENIE**

informácií uvedených v oznámení o súťaži návrhov, v súťažných podmienkach alebo v inej sprievodnej dokumentácii podľa § 48 zákona č. 343/2015 Z. z. o verejnom obstarávaní
a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Vyhlasovateľovi, Národnej banke Slovenska so sídlom Imricha Karvaša 1, 813 25 Bratislava (ďalej len „vyhlasovateľ“), bola dňa 21.12.2022 prostredníctvom elektronického prostriedku, komunikačného rozhrania systému JOSEPHINE, doručená žiadosť o vysvetlenie informácií uvedených v súťažných podmienkach v súťaži návrhov s názvom „Trvalé záložné pracovisko Národnej banky Slovenska Kremnica“ uverejnenej v Úradnom vestníku č. EÚ/S 216 dňa 09.11.2022 pod číslom 2022/S 216-620303 a vo Vestníku verejného obstarávania č. 241/2022 dňa 10. 11. 2022 pod číslom 47339-MNA (ďalej len „žiadosť o vysvetlenie“).

Po podrobnom oboznámení sa so žiadosťou o vysvetlenie Vám vyhlasovateľ v súlade s ustanovením § 48 zákona o verejnom obstarávaní poskytuje nasledujúce vysvetlenie:

**Otázka č. 3:**

Chceli by sme sa opýtať, ako by bolo možné poslať dva návrhy - varianty? Da sa, že každý bude na samostatnom panely (pdf) podľa predlohy a pošlú sa ako "panel s návrhom A.pdf" a "panel
s návrhom B.pdf" + jedno pdf "sprievodná dokumentgacia.pdf"?

**Odpoveď:**

V zmysle bodu 6.1 súťažných podmienok účastník predkladá súťažný návrh v 1. etape rozdelený do dvoch častí, pričom prvá časť (sprievodná dokumentácia = Príloha č. 2) návrhu obsahuje sprievodné dokumenty a údaje o účastníkovi a autorovi požadované vyhlasovateľom, a druhá časť (grafická časť) obsahuje samotný návrh účastníka s dôrazom na zachovanie anonymity.

V súťažných podmienkach nie je nikde vyslovene uvedené, že uchádzači môžu predložiť viaceré návrhy – varianty resp. viaceré grafické časti – varianty architektonicko-urbanistického návrhu.

Zároveň dodávame, že žiadne ustanovenie súťažných podmienok nenasvedčuje tomu, že by bol takýto postup prístupný.

Autor návrhu sa musí rozhodnúť pre jeden návrh, ktorý považuje za najlepší.

Pripustenie predloženia viacerých návrhov – variantov by mohlo byť posúdené ako zmena súťažných podmienok.

**Vzhľadom na vyššie uvedené a v súlade so súťažnými podmienkami je každý účastník oprávnený predložiť iba jeden návrh t. j. jeden architektonicko-urbanistický návrh.**

JUDr. Zora Vypušťáková

riaditeľka / Director

odbor hospodárskych služieb /

Administration and Public Procurement Department